cyanic-selkie/wikianc huggingface dataset:
Gerede
Gerede ligger i et fjellområde med furukledde fjellsider. Klimaet er kaldt og vått, med en del snø om vinteren. Veiene rundt Gerede er ofte plaget med tåke, regn og glatt veibane. Området er kjent for vintersport. Det nåværende Gerede ble grunnlagt under Det osmanske rike og ble på 1500-tallet besøkt av den reisende Evliya Çelebi, som da skildret at byen hadde 1 000 hus og ti moskeer, samt en militærbase.
Moderne severdigheter er ruinene av middelalderborgen Keçi Kalesi, en rekke moskeer og karavanseraier fra seldsjukkenes og osmanenes tider.
Blast beat
Teknikk
Et blastbeat lages ved raske alternerende eller sammenfallende slag på skarptromme og stortromme, med forskjellige typer aksentuering på cymbaler. Skarptromma og hi-hat/cymbaler danner fokus i kompet, mens stortromma ofte spilles under skarptromma for å lage en «vegg av lyd». I en vanlig variant spilles både skarptromme, stortromme og cymbal på samme slag. Hensikten med blastbeatet er å forsterke den energiske, kraftfulle og rasende stemningen man ønsker å formidle.
Blast beats er et fremtredende trekk ved metal-sjangrene grindcore, death metal og black metal, men forekommer også i andre sjangre for å øke fart og tetthet i musikken.
Opprinnelse
Blast beats har sine røtter innen hardcore punk, særlig Dirty Rotten Imbeciles' «No Sense» på deres første (1983) og Beastie Boys «Riot Fight» på deres første EP, Pollywog Stew (1982). Andre eksempler er Heart Attack, Cryptic Slaughter og Lärm. Blast beats ble imidlertid aller først brukt innen jazz, av trommeslagere som for eksempel Tony Williams, Angelo Spampinato og Sunny Murray, spesielt hans Greenwich Village innspilling fra 1964, av «Holy Ghost» med Albert Ayler.
Historie
Den første bruken av blast beats innen metal-musikk blir vanligvis tilskrevet trommeslagerne Dave «Grave» Hollingshead fra Repulsion, Charlie Benante fra Anthrax og SOD, samt Mick Harris fra Napalm Death. Grave fikk mesteparten av æren for «singel-foteren». Benante viste frem teknikken med en tohånds blastbeat på sporet «Milk» på SOD-albumet Speak English or Die, som han senere spilte med en hånd på livealbumet Live at Budokan. Harris begynte å bruke blastbeats som en fundamental del av Napalm Death's tidlige komposisjoner.
Kanskje den aller viktigste innovasjonen var da Mike Smith oppfant teknikken med et blastbeat spilt med stortrommer, skarptromme og cymbaler, alle synkronisert, i motsetning til den opprinnelige formen, som de fleste tilskriver Mick Harris, hvor skarptromma alternerer med stortromma og cymbalene.
Death Metal
Det er innen death metal at man finner de mest avanserte blastbeatene. Band som Morbid Angel begynte tidlig å benytte seg av blastbeats og grupper som Suffocation, Hate Eternal og Deicide spiller noen av de mest utviklede formene av det. Den tekniske kunnskapen anses ofte å være viktig innen death metal, (spesielt innen subsjangren teknisk death metal), og musikerne legger derfor ofte stor vekt på å bruke spesielt kompliserte, raske eller originale blastbeat-varianter. Selv her varierer bruken av blastbeats, og hos enkelte grupper forekommer det ikke i det hele tatt, mens det hos andre utgjør mesteparten av alle trommekomp.
Black Metal
Innen black metal pleier blastbeats vanligvis å være mindre raffinert enn innen death metal. Ofte benyttes det mest elementære blastbeatet, som varieres på det fjerde taktslaget med slag på eksempelvis en crashcymbal. Som innen alle andre sjangre benyttes forskjellige varianter av forskjellige band og musikere. Blastbeatet er vanligere innen mer tradisjonell black metal (band som Darkthrone, Mayhem, Marduk og Dark Funeral), hvor det kan utgjøre basiskompet gjennom en hel låt, enn innen mer symfonisk black metal (som Dimmu Borgir).
Grindcore
Grindcore har, med sine røtter i punken, ikke like intrikate blastbeats som de man finner innen death metal. Utformingen skiller seg også fra de blastbeat man finner innen black metal. Grindcorebandet Napalm Death anses av mange å være det metalbandet som introduserte blastbeats innen metal-sjangren som helhet. Blastbeatet er kanskje aller mest forbundet med denne metalsjangren.
Blastbeats forekommer i ulik grad i andre metal-sjangre, deriblant doom metal.
Cheiroplatys volsellus
Cheiroplatys volsellus er en bille som hører til gruppen hornbiller i familien skarabider (Scarabaeidae).
Utseende
En middelsstor, bred og kraftig, mørkbrun hornbille. Hannen har fremre del av pronotum kraftig uthulet, med en firkantet tann i midten foran. Denne gropa har nettmasket mikroskulptur, forøvrig er den glatt og blank. Hunnen mangler denne gropa og kan ligne på en tordivel. Arten er ytre sett svært lik på Cheiroplatys excavatus og Cheiroplatys nitidus, undersøkelse av kjønnsorganene er trolig nødvendig for å skille de tre artene sikkert.
Utbredelse
Arten lever i Queensland.
Eric Breit
Eric Martin Alexander Breit (født 1980) er en norsk organisasjonsforsker. Han er professor ved Handelshøyskolen BI, Institutt for ledelse og organisasjon, og professor II ved Universitetet i Oslo, Institutt for pedagogikk. Han har tidligere jobbet på Arbeidsforskningsinstituttet (AFI) ved Oslomet – storbyuniversitetet, på Avdeling for helse og velferd ved Høgskolen i Østfold, og på Handelshögskolan ved Lunds universitet i Sverige.
Breits forskning har særlig beskjeftiget seg med offentlig administrasjon, omstillingsprosesser i organisasjoner, NAV-reformen, og arbeidsinkludering.
Utdanning og yrkeskarriere
Breit har tidligere vært gjesteforsker ved Stanford University og Handelshøyskolen BI.
Utmerkelser
Sammen med Knut Fossestøl og Elin Borg fikk han Universitetsforlagets pris Årets tidsskriftartikkel i 2016 for artikkelen «Hvorfor lykkes ikke NAV-kontorene med å jobbe mer arbeidsrettet?».
Vitenskapelige publikasjoner (utvalg)
En fullstendig liste over Breits publikasjoner finnes på BIs ansattside.
Norgesmesterskapet i fotball for gutter 16 år
Norgesmesterskapet i fotball for gutter 16 år, eller Telenor Cup, er en årlig fotballturnering for G16-lag, innført i 2009. Turneringen ble vurdert kuttet ut i forkant av budsjettforhandlingene for 2011, men Norges Fotballforbund besluttet 7. desember 2010 å videreføre satsingen.
Ole Haabeth
Ole Haabeth (født 18. september 1950 på Kråkerøy i Østfold) er en norsk lærer og politiker (Ap) som fra 2007 til 2019 var Østfolds fylkesordfører. Han har også vært ordfører i Fredrikstad og Kråkerøy.
Haabeth hadde sittet i Kråkerøy kommunestyre i to perioder før han var ordfører fra 1992 til sammenslutningen med Fredrikstad i 1994. Haabeth var varaordfører i Fredrikstad fra 1995 til 1999, så ordfører fra 1999 til 2007. Fra 2007 til 2019 var han fylkesordfører i Østfold.
Haabeth er utdannet spesialpedagog og har jobbet flere år med ungdomsskolelever med sosiale og emosjonelle vansker. Han var undervisningsinspektør i Sarpsborg kommune før han ble ordfører.
Brudesløret (Flora)
Brudesløret er en foss i Flora kommune i Sogn og Fjordane. Den ligger i Tjørneselva i Haukåvassdraget, og stuper rett ned i Haukåvatnet. Det foreligger planer om kraftutbygging i elva, noe som kan føre til at fossen blir tørrlagt.
Emmy Alasalmi
Emmy Alasalmi (født 17. januar 1994) er en svensk ishockeyspiller.
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Kriminalomsorgens Yrkesforbund
Kriminalomsorgens Yrkesforbund (KY) er en arbeidstakerorganisasjon for ansatte i kriminalomsorgen.
KY er tilknyttet Yrkesorganisasjonenes Sentralforbund (YS), har sekretariat på Lillestrøm og hadde i 2021 ca. 1,700 medlemmer.
Forbundsleder fra 2003 til 2019 var Knut Are Svenkerud. Ved landsmøte i mars 2019 ble Tor Erik Larsen valgt til ny forbundsleder.
Forbundet er særlig opptatt av lønns- og arbeidsvilkår. For KY er ansatte den viktigste ressursen i Kriminalomsorgen.
Elvegårdselva
Elvegårdselva er ei elv i Narvik kommune i Nordland. Den munner ut i Herjangen ved Bjerkvik. Elva er 22,3 kilometer lang og har et nedbørfelt på 121,00 km². Middelvannføringen ved munningen er 5,26 m³/s.
Vassdraget ble i 1986 vernet mot kraftutbygging i Verneplan III for vassdrag.
Sveits under EM i friidrett innendørs 2019
Sveits deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på delt 10. plass i medaljestatistikken.
Wilfa
Wilfa er et norsk selskap som produserer småelektriske produkter for husholdninger. Selskapet ble startet i 1948, med produksjon av støvsugere. Navnet Wilfa er en fortkortelse for Fritz R. Wilhelmsen (WILhelmsen FAbrikker), som startet selskapet.
Wilfa selger varer under sine egne merkevarer Wilfa, EGO kniver, EGO1948 stekepanner og gryter E-Free og E-Way elektriske sparkesykler. I tillegg er de grossist for merkevarene Stadlerform klimaprodukter, Nivona helautomatiske espressomaskiner og Jordan elektriske tannbørster. Selskapet har sterk fokus på kvalitet, design og funksjonalitet og samarbeider med baristaverdensmester Tim Wendelboe på kaffe, bakelandslaget i Norge på bakemaskiner og kokkelandslaget på EGO produkter.
Wilfa har datterselskaper i Sverige, Danmark, Finland og Tyskland. I 2019 omsatte selskapet for ca 500 millioner kroner.
Wilfa er en sertifisert Miljøfyrtårnbedrift.
Søndervikens fogderi
Søndervikens fogderi (Sønder Vigens Fogedi) var et fogderi i det norske landskapet Båhuslen, beliggende syd for Nordvikens fogderi og nord for Indlands fogderi. Fogderiet var opprettet senest i 1608 ved delingen av Vikens fogderi i Nordviken og Søndervikens fogderier, som sammen utgjorde det kirkelige området Ranrike prosti (senere Vigen prosti).
Det ble etter avståelsen av Båhuslen til Sverige ved freden i Roskilde i 1658 gitt navn Sunnervikens fögderi.
Prestegjeld og sogn
Søndervikens fogderi omfattet omkring år 1600 følgende prestegjeld og sogn:
Mo herredsstyre 1852–1854
Mo herredsstyre 1852–1854 er en oversikt over representanter i Mo herredsstyre, etter herredsstyrevalget i 1852. Valget ble avholdt den 10. mai 1852.
Mexitrechus
Mexitrechus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Middelsstore (5-7 millimeter), avlange, nokså mørke løpebiller. Hodet er ovalt med middelsstore fasettøyne. Antennene er tynne og litt over halvparten så lange som kroppen. Pronotum er rundet med markerte bakhjørner, lengre enn bredt. Dekkvingene er nokså jevnbrede uten punktstriper. De fleste mangler flygevinger, men vingede eksemplarer forekommer.
Levevis
Artene lever i alle fall delvis i huler, der de trolig ernærer seg av andre smådyr. Trolig lever noen av artene også utenfor hulene.
Utbredelse
Artene er utbredt i Mexico.
Systematisk inndeling
Systematikken følger Carabidae of the World.
Song Donglun
Song Donglun (født 28. april 1991) er en kinesisk vannpolospiller. Hun representerte landet sitt under Sommer-OL 2012 i London, der hun endte på femteplass med det kinesiske landslaget.
Odd Arne Tjersland
Han er cand.psychol. fra UiO i 1974, spesialist i klinisk barnepsykologi fra 1986 og i klinisk familiepsykologi fra 1995, og dr.philos. i psykologi fra 1993. Han ble førsteamanuensis i psykologi ved UiO i 1996 og professor i klinisk psykologi fra 2002. Han er også tilknyttet Nasjonalt kunnskapssenter om vold og traumatisk stress.
Hareid Idrettslag
Hareid er naboklubben til 2.-divisjonsklubben Hødd. Hareid spiller, i 2018, i 4. divisjon (lik 3. divisjon før omleggingen i 2016).
I 2017 kom Hareid på en sterk 7.-plass i serien og spilte dermed NM i 2018.
Hareid har også gjort det bra på guttenivå. I 2015 vant Hareid G-16 Norway Cup-finalen. I 2017 tok et G-16-lag fra Hareid enda et nytt gull, da dem slo Førde 3-2 i finalen, laget tapte ikke en eneste kamp i turneringen.
Fotball
Hareid har til sammen spilt elleve sesonger på nivå tre i norsk fotball for herrer (1981-1990 + 1992). Beste prestasjoner er 3.-plassene i 1987 og 1988. I 1988 endte Hareid for første og hittil eneste gang høyere enn nabo Hødd i seriesystemet.
I 2010 spilte herrelaget i fotball i 3. divisjon for tiende året på rad, noe som er rekord på Sunnmøre. 2010-sesongen endte med Hareid på en 7.-plass. Grunnet omleggingen og halvering av antall av 3. divisjonsavdelinger medførte dette at Hareid rykket ned til 4. divisjon sammen med de fem lagene under. Hareid sin spiller Kim Tore Husøy ble toppscorer i 3. divisjon avdeling 17 den sesongen og scoret 20 mål. Nest mest scorende var Ronny Jørgensen med 8 mål.
I 2012-sesongen i 3. divisjon, etter å ha rykket opp fra 4. divisjon i 2011.
Trenere
Trenere for herrelaget i fotball de siste 30 år:
Skjervefossen
Skjervefossen eller Skjervsfossen er en foss i Voss herad i Vestland fylke. Den ligger ved Skjervet, omtrent midt mellom Granvin og Voss. Den inngår i Storelvi (også kalt Granvinelva) med utløp i Granvinsvatnet. Fossen er vernet. Nevnet kommer av skarv som betyr nakent fjell. På 1920-tallet ble et kraftverk i Skjervefossen vurdert som mulig strømforsyning ved elektrifisering av Bergensbanen og til Hardangerbana som var elektrifisert ved åpningen.
Den kjente kjøreveien gjennom Skjervet ble anlagt 1863-1880 og senere utbedret i flere omganger langs samme trase. Veien ble lagt i store slyng for å gjøre den mindre bratt og håndterlig for hestetrafikk. Skjervet har siden 1700-tallet vært hovedforbindelsen mellom Voss og Hardanger etter at ble opparbeidet vei, og den eneste kjørende veien mellom Bergen og Hardanger. Det var vanskelig å ta seg forbi Skjervet høst og vår, og stien over Jørdre var ikke fremkommelig om vinteren. Presten Even Meldahl på Voss var veiinspektør og sørget for bro over elven og det ble anlagt trappetrinn i ura. Biskopene Claus Pavels og Jacob Neumann passerte Skjervet med hest tidlig på 1800-tallet. Veien anlagt fra 1863 var godt kjørende med hest og vogn, og traseen var god nok til biltrafikk da det ble vanlig fra 1910. 25. april 1940 var det kamper mellom norske styrker med stilling i jernbanetunnelene og tyske styrker som rykket frem fra Eide (Granvin havn). Broen ble spreng av norske styrker for hindre fremrykking, Hovedtraseen for riksvei 13 gikk tidligere på avsatsen mellom fossens øvre og nedre fall. Tunsbergtunnelen fører fra 2011 riksveiens hovetrase forbi Skjervet. Hardangerbana gjennom Skjervet ble anlagt i 1935.
Fossen er delt i tre fall. Det øverste er loddrett og faller ned i en halvsirkelformet høl ovenfor broen. Det andre fallet er nedenfor broen og mer ujevnt, mens den tredje delen forsvinner i landskapet nedenfor. Hans Gude besøkte stedet i 1843 og laget en detaljert pennetegning. Johannes Flintoe laget en tegning da han besøkte stedet 20 år tidligere. Flintoes tegning var grunnlag for litografien i Norge fremstillet i Tegninger (1848). Knud Knudsen fotograferte stedet fra flere vinkler på slutten av 1800-tallet. I 1890 reiste Søren Johannessen et hotell, Skjærven hotel, ved fossen. Hotellet ble solgt og i 1896 flyttet til Strandebarm. Olav J Bø satte i 1902 opp kafe Fossheim på murene og denne ble revet omkring første verdenskrig.
Liang Lei
Liang Lei (født 3. april 1982) er en kinesisk bryter som bryter i fri-stil i 120-kilosklassen. Han representerte Kina under Sommer-OL 2008 der han ble utslått i andre runde.
Sea Sparrow (andre betydninger)
Sea Sparrow har flere betydninger:
Rubingurami
Rubingurami kan referere til:
MS «Gulf Jash»
MS «Gulf Jash» (tidligere «Probo Koala») er et OBO skip som eies av Celtic Legend Shipping Inc, chartes av Prime Marine Management Inc, som charter det videre ut til Trafigura. Skipet er forsikret hos GARD P&I CLUB (N).
MS «Gulf Jash» ble internasjonalt kjent etter at det leverte en last med miljøavfall til Elfenbenskysten og forårsaket en større miljøkatastrofe. 15 mennesker døde og mer enn 100 000 ble syke.
Eksterne lenker
Probo Koala
Tetramereia
Tetramereia er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.
Utseende
En middelsstor (12-15 millimeter), litt matt, mørkbrun til svart skarabide. Hodet er skovlformet uten horn, men med en buet tverrkjøl mellom øynene. Pronotum er uten påfallende groper eller utvekster, med en kort tverrkjøl bak hodet, kraftig skulpturert. Dekkvingene har dype lengdefurer.
Levevis
Arten synes å være knyttet til maur.
Bismarckstraße (Berlin-Charlottenburg)
Bismarckstraße er en gate i Charlottenburg i Berlin, mellom Sophie-Charlotte-Platz og Ernst-Reuter-Platz. Den ble oppkalt etter statsmannen Otto von Bismarck. Gaten er en forlengelse av Unter den Linden, Straße des 17. Juni, og går ved Sophie-Charlotte-Platz over i Kaiserdamm. Gaten er en del av øst-vestforbindelsen fra Berlin byslott over Heerstrasse til Spandau. Gaten er idag del av Bundesstraße B2 og B5 gjennom Berlin.
Langs gaten ligger Deutsche Oper Berlin (nr. 37) og Schillertheater (nr. 110). I 1967 fant studentopptøyer sted i gaten, og i den forbindelse ble studenten Benno Ohnesorg skutt av politiet i nærheten av operaen. Det er reist en minnestein over Ohnesorg på stedet. Langs gaten ligger også Finanzamt Charlottenburg.
Det finnes tre u-banestasjoner i kort avstand: Sophie-Charlotte-Platz (U2), Bismarckstraße (U2 U7) og Deutsche Oper (U2)
Elisabeth av Sverige
Elisabeth Gustavsdotter Vasa (født 4. april 1549, død 19. november 1597) var svensk prinsesse og hertuginne av Mecklenburg.
Elisabeth var yngste datter av Gustav Vasa og Margareta Eriksdotter Leijonhufvud. Hun mottok flere ekteskapstilbud, og allerede i 1562 ble hun bortforlovet med daværende koadjutor i Riga, Christopher av Mecklenburg (1537-1597). Da han senere ble tilbakeholdt som fange i Polen, ble forlovelsen opphevet i 1573. Fire år senere forsøkte han seg igjen som frier, men Elisabeths bror Johan syntes at han var for fattig til ekteskap med søsteren. I stedet giftet Christopher seg samme år med prinsesse Dorothea av Danmark, datter av Frederik I av Danmark og Norge. Dorothea døde allerede to år etter, og etterlot en sum penger til ektemannen. Christoffer fridde derfor igjen til Elisabeth, og denne gang gikk det i orden. Den 7. mai 1581 giftet paret seg på Stockholms slott, og i juli samme år bega fyrsteparet seg til Mecklenburg. Her ble slottene Gadebisch og Schönbeck Elisabeths bosteder. På sistnevnte slott ble datteren Margarethe Elisabeth (1584–1616) født i 1584.
Elisabeth avled fem år etter hertugen, den 19. november 1597. Hun ligger begravet i Uppsala domkirke.
Zhang Lei (vannpolospiller)
Zhang Lei (født 9. mai 1988) er en kinesisk vannpolospiller. Hun representerte landet sitt under Sommer-OL 2012 i London, der hun endte på femteplass med det kinesiske landslaget.
Grenada under Sommer-OL 1996
Grenada under Sommer-OL 1996. Fem mannlige sportsutøvere fra Grenada deltok i friidrett under Sommer-OL 1996 i Atlanta. Det var fjerde gangen Grenada deltok i et sommer-OL, de vant ikke noen medaljer.
Jarovoje
Jarovoje (russisk: Яровое) er en by i Altaj kraj i Russland. Den ligger rundt 350 km vest for Barnaul og 10 km sør for nabobyen Slavgorod. Innbyggertall: 21 800 (2005 est.), 21 363 (folketelling 2002).
Jarovoje ble grunnlagt i 1943. Den fikk innvilget bystatus i 1993.
Johanna Fällman
Johanna Fällman (født 21. juni 1990) er en svensk ishockeyspiller.
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Caroline Hagström
Caroline Hagström Ericsson (født 23. januar 1964 i Lidingö) er en svensk politiker (Kristdemokraterna). Hun var ordinært riksdagsmedlem i perioden 1998 til 2002, innvalgt for Skåne läns södra valkrets.
I Riksdagen var Hagström medlem av Miljø- og jordbrukskomiteen fra 1998 til 2002.
Av yrke er Hagström ridetrener og selger.
I 2000 ble det oppmerksomhet rundt at det hadde vært avvik i Hagströms regnskapsførsel i 1990-årene. I juli 2000 ble det startet en forundersøkelse av politiet i Malmö I februar 2001 dømte Trelleborg tingrett Hagström til betinget fengsel og dagbøter for bokføringslovbrudd.
Johannes Lundson
Otto Johannes Lundson (født 11. oktober 1867 i Leppävirta, død 11. august 1939 i Salo) var en finsk politiker, som representerte partiet Kansallinen Edistyspuolue.
Li Xiaomei
Li Xiaomei (født 20. august 1987 i Dongguan i provinsen Guangdong i Folkerepublikken Kina) er en kinesisk bryter som bryter i fri-stil i 48-kilosklassen. Hun representerte Kina under Sommer-OL 2008 der hun ble utslått i første runde.
Johannes Lundson
Han satt i riksdagen 1917-1919, og var minister i Juho Vennolas første regjering 1919-20.
Honninggurami
Honninggurami er en art som stort sett regnes til gruppen Trichogaster, skjønt noen kilder oppgir Colisa. Navnet Colisa soto har feilaktig blitt brukt for å beskrive hunnfisken hos denne arten, da honningguramien viser kjønnsdimorfisme. Honninggurami er en populær akvariefisk og finnes også i en avlsvariant kalt rubingurami.
Det er en ferskvannsfisk som lever i elver og innsjøer i Asia. Den kommer fra India og Bangladesh.
Honningguramien foretrekker områder med tett plantevekst i bløtt og mineralfattig vann. Den holder seg i de øvre om midtre vannlagene.
Pieter Brueghel den eldre
Pieter Brueghel (også skrevet Breughel og Bruegel, født ca. 1525, død 9. september 1569), ofte kalt Pieter Brueghel den eldre (d.e.) eller Bonde-Brueghel, var en flamsk kunstmaler. Han er særlig kjent for en rekke burleske, ofte allegoriske og overdådig detaljerte folkelivsskildringer.
Fra 1559 sløyfet Pieter Brueghel h'en i etternavnet og kalte seg Bruegel.
Liv og verk
Pieter Bruegel den eldre ble oppkalt etter stedet hvor han ble født. Det er opptegnelser som viser til at han ble født i Breda i Nederland, men det er likevel uklart om det var den nederlandske byen eller den belgiske byen Breda i Latin det er snakk om.
I tillegg stavet han navnet sitt på flere ulike måter. Han signerte verker «Bruegel» eller «Brueghel», men ble kalt «Narrbruegel» eller «Bondebrueghel» av senere kunsthistorikere for å skille ham fra andre medlemmer av malerfamilien Bruegel. Også datoen for hans fødsel er usikker, liksom nærmere detaljer om hans utdannelse.
Han var far til Pieter Brueghel den yngre og Jan Brueghel den eldre. Begge ble malere, men de var fortsatt småbarn da han døde slik at han rakk aldri å gi dem personlig opplæring i malekunst..
Stil
I sine senere år malte Brueghel i en enklere stil. Den mest opplagte påvirkning av hans kunst var den nederlandske mesteren Hieronymus Bosch, spesielt på Brueghels demonologiske eller oversanselige bilder slik som Dødens triumf og Dulle Griet (Gale Grete). Det var derimot i naturen at han fant sin største inspirasjon ettersom han er blitt identifisert som en mester av landskapsmaleri. Det var i disse landskapene hvor han skapte fortellinger hvor flere scener synes kombinert i ett maleri. Slike verk kan bli sett i De opprørske englers fall, og den tidligere nevnte Dødens triumf.
Tematikk
Bruegel hadde et medfølende, men usentimentalt interesse for de som arbeidet med jorden og han spesialiserte seg på landskapsmaleri befolket av bønder. Han er ofte blitt anerkjent som den første vestlige kunstner som malte landskaps for bildets egen del enn som en bakgrunn for en religiøs allegori.
Breughel skapte noen av de tidligste bilder av akutte sosiale protester i kunsthistorien, eksempelvis i malerier som Kampen mellom karnevalet og fasten, en satire på konfliktene som kom med reformasjonen, og graveringer som Eselet i skolen. På sitt dødsleie ble det sagt at han ga ordre til sin hustru om brenne de mest politiske eller samfunnsnedbrytende bilder for å beskytte familien mot politisk forfølgelse.
Luxembourg under Sommer-OL 1924
Luxembourg under Sommer-OL 1924. Førtifire sportsutøvere fra Luxembourg, førtito menn og to kvinner, deltok i ni sporter under Sommer-OL 1924 i Paris. Det var fjerde gangen Luxembourg var med i et sommer-OL, de vant ikke noen medalje.
Verdenscupen i alpint 1974/75
Sesongen 1974/1975 i verdenscupen i alpint startet 3. desember 1974 i Val-d’Isère, og ble avsluttet 24. mars 1975 i Val Gardena. Det ble arrangert 24 renn for herrene (9 utfor, 7 storslalåm, 8 slalåm). For kvinnene ble det arrangert 23 renn (8 utfor, 7 storslalåm, 8 slalåm). I tillegg kom tre kombinasjonskonkurranser.
Denne sesongen var et mellomår uten ski-VM eller OL.
Slalåm
1 parallellslalåm
Giovanni Baglione
Giovanni Baglione (født 1566 i Roma, død 30. desember 1643 i Roma) var en italiensk maler og kunsthistoriker i barokken.
Liv og verk
Baglione var elev av maleren Francesco Morelli og malte i begynnelsen manieristisk.
Hans fremste verk var fresker i Cappella Borghese i basilikaen Santa Maria Maggiore, bestilt av pave Paulus V. For Santa Maria dell'Orto i Trastevere malte han fresker med scener fra jomfru Marias liv. I denne kirken man man også beskue maleriet av den hellige Sebastian. Et utmerket eksempel på Bagliones virtuositet er «Nattverden» i kirken San Nicola in Carcere i nærheten av Marcellusteateret.
Baglione publiserte i 1642 Le vite de' pittori, scultori ed architetti, en kunsthistorie om den samtidige romerske kunsten. Selv om Baglione i dette verket viste en fiendtlig innstilling til Caravaggio, hadde hans egen kunst omkring 1600 fått en ytterlig likhet med Caravaggios, særlig når det gjaldt chiaroscuro.
Forfar Athletic FC
Forfar Athletic Football Club er en skotsk fotballklubb som holder til i Forfar. Klubbens hjemmebane er Station Park, med en tilskuerkapasitet på 4 602. Sesongen 2011/12 spiller Forfar Athletic i skotsk 2. divisjon (nivå 3), etter å ha tapt sammenlagt 4-7 for Ayr United FC i semifinalen av kvalifiseringsspillet for skotsk førstedivisjon.
Historie
Forfar Athletic FC ble stiftet i 1885.
SiT Tapir
SiT Tapir ble opprettet av studenter og lærere ved Den tekniske Høiskolen (senere NTH, senere NTNU) i Trondheim 22. februar 1921. Opprinnelig navn var Andelslaget Tapir, i 1979 endret til Stiftelsen Tapir, i 1994 til Tapir AS og i 2002 til SiT Tapir AS. SiT Tapir AS eies av Studentsamskipnaden i Trondheim.
Showtime
Showtime er et amerikansk merkenavn og betalingskanal som blir brukt på en rekke plattformer rundt om i verden. Fra og med august 2005, hadde Showtime over 13 millioner abonnenter i USA. Showtime viser som regel filmer, egenproduserte TV-serier, samt boksing og MMA-kamper.
Gambia under Sommer-OL 1996
Gambia under Sommer-OL 1996. Ni sportsutøvere, åtte menn og en kvinne fra Gambia deltok i en sport, friidrett under Sommer-OL 1996 i Atlanta. Det var fjerde gangen Gambia deltok i et sommer-OL, de vant ikke noen medaljer.
The Little Minister
The Little Minister er en britisk stumfilm fra 1915, regissert av Percy Nash.
Lawrence Stone
Lawrence Stone (født 4. desember 1919, død 16. juni 1999) var en britisk historiker som arbeidet med historien til det tidligmoderne Storbritannia. Han er særlig kjent for sine arbeider om den engelske borgerkrigen og om ekteskap.
Liv og gjerning
Stone vart født i Epsom i Surrey i England og tok utdanning ved Sorbonne i 1938, og ved Oxford 1938-1940 og 1945-1946. Under andre verdenskrig gjorde han tjeneste som løytnant i Royal Naval Volunteer Reserve.
Stone var don ved University College i Oxford mellom 1947-1963, og var professo] i historie ved Princeton University fra 1963 til 1990. Han skrev mange kritikker til New York Review of Books.
Samfunnsfagleg historie
Stone begynte som middelalderhistoriker, den første boka hans omhandlet skulpturer i det som senere ble Storbritannia. Stones mest kjente bøker var The Crisis of the Aristocracy, 1558-1641 og The Family, Sex og Marriage i England, 1500-1800. I den førstnevnte gjorde Stone en detaljert, kvantitativ studie av omfattende data knyttet til økonomisk virksomhet i det engelske aristokratiet og konkluderte med at adelen var i sterk økonomisk krise i det 16. og 17. hundreåret. I det sistnevnte verket brukte Stone de samme kvantitative metoder for å studere familielivet. Stone hevdet det var lite kjærlighet i engelske ekteskap før det 18. århundret, noe som åpnet for knusende motangrep fra middelalderhistorikere som pekte på at Stone hadde ignorert middelalderen, og det fantes nok bevis for at det var mange kjærlige ekteskap før 1700. Stone skulle senere gi opp denne tesen.
Stone var en stor tilhenger av å bruke samfunnsfaglige metoder i historiefaget. Han hevdet at bruk av kvantitative metoder til å samle data kan føre til nyttige generaliseringer om ulike tidsperioder. Men Stone argumenterte aldri for å skape såkalte historiske lover på den måten Karl Marx eller Arnold J. Toynbee gjorde. Det lengste en kunne gå, hevdet Stone, var å lage generaliseringer om et bestemt hundreår. Stone var svært interessert i å studere mentaliteten hos mennesker i den tidligmoderne tida langs retninglinjene til Annalesskolen, men Stone avviste Fernand Braudels geografiske teorier som for forenklende. Langs de samme linjene var Stone glad i å kombinere historie med antropologi og brukte såkalt «tykk beskrivelse», på et vis som minner om Clifford Geertz.
Narrativ historie
Ifølge Stone er fortellingen tradisjonelt det viktigste retoriske grepet brukt av historikere. Stone mente i 1979, i en tid med mye forskning på sosialhistorie etter samfunnsvitenskaplige modeller, å se en tilbakevending mot det narrative i historiefaget. Stone definerte fortellingen som kronologisk ordnet, med fokus på ei sammenhengende historie, som er mer beskrivende enn analytisk, som er opptatt av mennesker, ikke abstrakte forhold, og som handler mere om det partikulære og spesielle i stedet for det kollektive og statistiske. Han rapporterte at flere og flere av de yngre historikerne prøvde å finne ut hva som skjedde inne i hodet på folk, og om hvordan det var å leve i fortida, spørsmål som uunngåelig leder en tilbake til bruk av fortellingen.
Stones arbeid var svært kontroversielt. For noen var han en radikal stirydder, mens mer konservative historikere så på Stones metodebruk som en skam.
Flere av Stones teser har dels blitt tilbakevist av andre granskere. Blant annet har hans påstand om at den britiske, politiske eliten lenge var stengt for nye medlemmer blitt utfordret og revidert. Ellis Wassons verk fra 2000, Born to Rule: British Political Elites, viser at den herskende klassen gjennom den tidligmoderne perioden i utgangspunktet synes åpen for nye medlemmer. Stones påstand har vist seg å ha hvilt på utilstrekkelige kvantitative bevis.
Peter von Schaumberg
Peter von Schaumberg  (født 22. februar 1388 i Mitwitz ved Kronach) i Bayern, død 12. april 1469 i Dillingen) var en av Den katolske kirkes kardinaler. Han var biskop av Augsburg i Bayern.
Han ble kreert til kardinal den 18. desember 1439 av pave Eugenius IV, med San Stefano al Monte Celio som tittelkirke.
Jon Aberasturi
Jon Aberasturi Izaga (født 28. mars 1989) er en spansk landeveissyklist.
Little Marie
Little Marie er en amerikansk stumfilm fra 1915, regissert av Tod Browning.
Handling
Flere år senere har han flyttet til Amerika sammen med jenta si, og arbeider ved en jernbane under ledelse av Sam Coggini. Han bor rett overfor et pensjonat, hvor formannen hans også bor. Dette pensjonatet drives av en attraktiv italiensk kvinne ved navn Bianca Pastorell, som har lagt merke til barnet hans (som heter Marie) og har blitt venn med henne. Bianca og Coggini begynner etter hvert å utvikle et forhold, noe Puccini ikke liker. Han planlegger derfor å plante en bombe for å drepe dem, og bomben kommer til å eksplodere så snart noen åpner pakken.
Snillfjord kirke
Snillfjord kirke er en langkirke fra 1898 i Snillfjord i Orkland kommune, Trøndelag fylke.
Byggverket er i tre og har 250 plasser. Arkitekt for kirken var Ole Falck Ebbell.
Fylkesvei 529 (Akershus)
Fylkesvei 529 i Akershus gikk mellom Møllerstad og Engelstad i Nannestad.
Traséer: Engelstad – Nannestad kirke (3,8 km), Skivulstad – Møllerstad (4,7 km)
2019 ble veien erstattet av fylkesvei 1608 og fylkesvei 1611.
San Telmo Island
San Telmo Island er en liten øy på nordsiden av Livingston Island i øygruppen Sør-Shetlandsøyene. Den utgjør vestiden av Shirreff Cove og er omgitt av flere mindre holmer, San Telmo Islets.
Øya ble navngitt av UK Antarctic Place-Names Committee i 1958 og er oppkalt etter det spanske fartøyet «San Telmo» som forliste i 1819 på vei fra Cádiz til Callao. Vrakrester som sannsynligvis stammer fra «San Telmo» ble funnet av William Smith i 1820 ved Cape Shirreff i nærheten av San Telmo Island.
San Telmo Island utgjør sammen med Cape Shirreff et spesielt verneområde i Antarktis (ASPA nr. 149). Området er hekkeplass for antarktisk pelssel og pingviner.
Chesham undergrunnsstasjon
Chesham undergrunnsstasjon er en stasjon i Londons undergrunnsbane. Den ligger i distriktet Chiltern i Buckinghamshire, og er endestasjon for den korte Chesham-grenen av Metropolitan-linjen. De fleste togene kjører i skytteltrafikk til neste stasjon; Chalfont & Latimer, kun et fåtall av avgangene fortsetter til det sentrale London.
Storbritannia under EM i friidrett 1946
Storbritannia deltok med 24 utøvere under EM i friidrett 1946 som ble arrangert 22.–25. august 1946 i Oslo. Storbritannia tok 10 medaljer under mesterskapet.
Sara Hjalmarsson
Sara Hjalmarsson (født 9. februar 1998) er en svensk ishockeyspiller.
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Mexico under Sommer-OL 1924
Mexico under Sommer-OL 1924. 15 sportsutøvere fra Mexico deltok under Sommer-OL 1924 i Paris. Mexico vant ikke noen medaljer.
Runediktene
Runediktene refererer spesielt til tre dikt som alle lister opp bokstavene i runealfabetet, samtidig som det blir gitt forklarende poetiske vers til hver bokstav. Tre ulike dikt har blitt bevart: Det angelsaksiske runedikt, det norske runddikt og det islandske runedikt.
Både det islandske og det norske runediktet lister opp de 16 yngre futharkrunene, mens det angelsaksiske runediktet lister opp de 26 angelsaksiske runene. Hvert vers i de ulike diktene skiller seg fra hverandre, men det er også samtidig flere paralleller mellom dem. Diktene gir mange referanser til norrøn og angelsaksisk mytologi (begge mytologiene er avledet fra den felles germanske mytologi). Det angelsaksiske runediktet inneholder også kristne referanser, noe som viser at diktene har utviklet seg over en rekke år.
En liste av runenavn er også nedtegnet i Abecedarium Nordmannicum, et verk fra 800-tallet, men det er diskutabelt om dette kan kalles for et dikt eller ikke.
Angelsaksiske runedikt
Det angelsaksiske (gammelengelsk) runediktet som er nedtegnet er sannsynligvis blitt komponert tilnærmelsesvis på 700- eller 800-tallet og ble bevart i et manuskript fra 900-tallet som har fått katalognavnet ''Cotton Otho B.x, fol. 165a - 165b''. Det finnes i dag i Cotton-biblioteket i London. I 1731 gikk manuskriptet tapt sammen med tallrike andre manuskripter i en brann i Cotton-biblioteket. Imidlertid hadde diktet allerede blitt kopiert av George Hickes i 1705, og hans avskrift har dannet grunnlaget for alle senere utgaver av diktene.
George Hickes' avskrift av diktet kan avvike noe fra originalmanuskriptet. Hickes skrev av diktet i prosa, delte prosaen inn i 29 vers, og plasserte en kobbergravering med runetegnene på venstre marg slik at hver rune står umiddelbart foran verset hvor det tilhører. For fem av runene (wen, hægl, nyd, eoh, og ing) har Hickes gitt variasjoner av formene og ytterligere to runer er oppgitt ved enden av hver kolonne; cweorð og en rune uten navn (calc) som ikke er behandlet i selve diktet. . En andre kobberplate opptrer på tvers av enden av siden og inneholder ytterligere to runer: stan og gar. .
Van Kirk Dobbie har uttalt at dette apparatus, opplegget, ikke er sannsynlig var tilstede i den opprinnelige Cotton-manuskriptet, og at det er mulig at det opprinnelige angelsaksiske runedikt-manuskriptet kan ha hatt et tilsvarende eller lignende ordning av runene og teksten som vist ved de norske og islandske runediktene.
Norske runedikt
Det norske runediktet er bevart i kopi fra 1600-tallet avskrevet fra et ødelagt manuskript fra 1200-tallet. Det er bevart i skaldevers, og viser den første linjen med ordningen (runenavn)(bindeord) X, fulgt av en andre rimende linje som gir informasjon som tilsynelatende er beslektet til emnet. Ettersom dagens lesere ikke er like kjente med mytene og ikke alle mytene er bevart, noe den opprinnelige forfatteren tok for gitt at man var, er ikke all informasjonen like innlysende.
Islandsk runedikt
Det islandske runedikt er nedtegnet i fire Arnamagnæanske manuskripter, det yngste av de fire er datert til slutten av 1400-tallet. Det islandske runedikt har blitt karakterisert som det mest systematiserte av runediktene (inkludert Abecedarium Nordmannicum) og har blitt sammenlignet med verseformen ljodahått (norrønt ljóðaháttr).
Abecedarium Nordmannicum
Abecedarium Nordmannicum, nedtegnet på 800-tallet, er det tidligste kjente opptegnelse av norrøne runenavn, skjønt den inneholder ikke definisjoner, og benytter delvis på kontinentale germanske runer og en del særegne angelsaksiske runetyper. «Nordmannicum» i tittelen må ikke forstås som norsk, men som «nordboer». Runeteksten er antagelig basert på en dansk original og som ble nedtegnet i manuskriptet Codex Sangallensis 878 som ble oppbevart i Fyrsteabbediet St. Gallen, og kan ha hatt sin opprinnelse i Fulda i Tyskland.
Buvik kirke
Byggverket er i tømmer og har 250 sitteplasser. Nødsårene tidlig på 1800-tallet forsinket byggeplanene og bygging av ny kirke begynte sommeren 1818 og den ble innviet av biskop Bugge i september 1823. Bygget ble utformet med Klæbu kirke (bygget av Lars Larsen Forsæth) som forbilde og de to kirkene har samme langstrakte åttekantform og er nesten like store. Tremodellen som ble brukt i Klæbu kan også ha vært brukt i Buvika. Sørmoen antar at Støren kirke, som er av samme type, har påvirket arbeidet i Buvika. Sogneprest i Buvika, Mathias Heltberg, hadde vært sognepresten på Støren da kirken der ble oppført. Formen er typisk for åttekantkirkene i Sør-Trøndelag. På samme måte som i Klæbu har Buvik kirke vinduer i to høyder. Mens Klæbu har et tak med knekke eller avsats, har Buvik enkle slette valmede takflater. Sørmoen beskriver stilen som dels empirepreget.
Bygget ble i hovedsak satt opp på dugnad. Det åttekantede grunnplanet ga laftehugg på 135° som var en utfordring for bygningsfolkene. Prekestolen ble satt over alteret («prekestolsalter»). Prekestolen ble i 1880 satt ned på gulvet, i 1930 ble den igjen satt over alteret. Prekestolsalteret blir lite brukt og presten bruker i stedet en løs talerstol på gulvet Fire kraftige marmorerte søyler bærer tårnet og sperrer utsynet mot koret fra deler av skipet (forbildet Klæbu har ingen synlig understøttelse ). Den åttekantede formen ga kirken tilnavnet «stappklubba». Bygget ble pusset opp til jubileet i 1969. Kirken manglet fra begynnelsen sakristi og fikk i 1978 sakristi i et tilbygg på østsiden. Tårnet hadde opprinnelig en rund kuppel som ble ødelagt av lynnedslag i 1861 og erstattet av et åttekantet klokkehus. Det røde teglsteinstaket ble erstattet av altaskifer i 1920.
Rasmussen oppgir Svend Aspaas og Forseth som arkitekter.
Tidligere kirker
Buvik kirke er nevnt første gang i et dokument fra 1253 der det heter at kirken på Husby bare hadde inntekt av gården (mens innbyggerne i Buvika skulle betale tiend til Byneset kirke eller "Stæins kirkia"). Ifølge Jørn Sandnes var Byneset kirke fra gammelt av sognekirke for Buvika. Trolig var kirken på Husby en høgendeskirke, en privat kirke satt opp av stormann på egen gård. I våpenhuset står en stor firkantet steinhelle som trolig skriver seg fra alteret i den første kirken. Steinhellen ble lenge brukt som trapphelle utenfor døren. Gerhard Schøning skrev at kirken tidligere hadde navnet St. Gorgonii. var en martyr og navnet er inngravert i en marmorplate som i 1870 ble gitt til Vitenskapsmuseet i Trondheim. Marmorplaten lå lenge fremfor en dør og bokstavene er nesten uvisket av slitasje: «Corpus domini et de reliquiis sancti gorgonii martiris.» (Herrens legeme og relikvier etter den hellig martyr Gorgoni.)
Kirken fra 1658
I 1658 ble det oppført ny kirke i Buvik på det stedet som kalles Fallet. Byggmesteren Simon Borgerson hadde også ansvaret for kirkene i Malvik og Ekne. Malvik kirke var en langkirke med tilbygg for kor/sakristi og våpenhus, og lignet trolig på Buvik-kirken fra 1658. Kirken ble solgt i 1725 (kjøper var stiftskriver Vium ). Den ble stående på raskanten etter leirraset 30. juni 1728 i Fallet. Kirken ble da demontert og satt opp på ny tomt på Husby, stedet senere kalt Kjerkhaugen. Gerhard Schønning noterte i 1774 at det var en liten velholdt trebygning, den var malt og forsynt med ornamenter, og uten tårn - tårnet kan ha forsvunnet da kirken ble flyttet unna rasfaren. Den var av tømmer og tekt med spon.
Snorre A. Rotbæk
Snorre Allan Rotbæk (født 1971) er en norsk profesjonell poker-spiller. Han er mest kjent for å ha vunnet realityserien Farmen på TV 2 i 2004.
Rotbæk ble norgesmester i Poker i 1999 og 2000 og hadde i mange år poker som en vesentlig del av inntektsgrunnlaget. I 2004 deltok han og vant realityserien Farmen. I 2005 deltok han i Celeb Poker på TV3.
I 2010 startet han et crossfitsenter i Bergen hvor han er han daglig leder og personlig trener.
Rotbæk er født og oppvokst på en gård i Lier, men har vært bosatt i Bergen siden midten av 1990-årene.
Annie Svedin
Annie Svedin (født 12. oktober 1991) er en svensk ishockeyspiller.
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Kongo under Sommer-OL 1996
Kongo under Sommer-OL 1996 kan være:
Darling
Darling kan vise til:
Torgeir Brandtzæg
Han gikk til topps i den tysk-østerrikske hoppuka 1964/65. Torgeir Brandtzæg representerte Ogndal IL, og har derfor fått tilnavnet «Friskus'n fra Ogndalen». Torgeir Brandtzæg skadet seg stygt i Pitkävuori i 1965, og måtte derfor gi opp hoppkarrieren.
Mosjøen Korps
Frelsesarmeen Mosjøen korps er en menighet i Frelsesarmeen
Menigheten ble startet 1.6.1895
Liste over Korpsledere
1918—1920 Kaptein H. Andersen
Filippinene under Sommer-OL 1996
Filippinene under Sommer-OL 1996. Tolv sportsutøvere fra Filippinene deltok i seks sporter under Sommer-OL 1996 i Atlanta. De kom på delt 61.-plass med en sølvmedalje.
Little Pal
Little Pal er en amerikansk stumfilm fra 1915, regissert av James Kirkwood.
Hjullås
Hjullås er en tennmekanisme, primært brukt i skytevåpen.
Hjullåsen anses å ha blitt oppfunnet i Tyskland omkring år 1510. Det eldste bevarte våpenet er datert til 1520-tallets første halvdel.
Teknikk
En hjullås består av en hane som holder en bit svovelkis, et hjul i form av en riflet roterende trisse, samt en avfyringsmekanisme. Hjulet drives av slagfjæren, som dras opp med en nøkkel som anbringes på hjulets firkanttapp. Ved avtrekk settes slagfjæren et friksjonshjul i rotasjon. Dette slår gnister mot svovelkisen som ligger an mot hjulet. Gnistene tenner så kruttladningen. Funksjonen kan i grove trekk sammenlignes med en mekanisk sigarrettenner.
Historie
Hjullåsen erstattet delvis luntelåsen, en mekanisme som førde en brennende lunte i kontakt med kruttet. På 1600-tallets senere halvdel ble hjullåsen i sin tur erstattet av flintlåsen, som var billigere i produksjon.
Hjullåsen var dyr og klikket ofte (hvert femte skudd), derfor det i militær sammenheng bare vanlig på kavaleriets våpen, karabin og pistol, der det var vanskelig å anvende lunte. Som jaktvåpen ble det mer populært og ble iblant brukt så langt opp som på begynnelsen av 1800-tallet.
Kilder
Bra Böckers lexikon, 1976
Suzanne Reuter
Suzanne Alexandra Maria Reuter (født 14. juni 1952 i Stockholm) er en svensk skuespiller. Hun er datter av skuespillerinnen Bojan Westin.
Biografi
Reuter søkte om studieplass ved teaterskolen som 17-åring, men kom ikke inn. En periode arbeidet hun med utviklingshemmede, som hjemmehjelp og restauranthjelper. Da hun var 24 år tok hun en ny opptaksprøve til teaterskolen og hun kom inn. Etter en treårig utdannelse ved Scenskolan i Göteborg 1976–1979 kom hun til Östgötateatern i Norrköping før hun ble engasjert ved TV-teaterensemblet.
Hun debuterte i komedieserien Skyll inte på mig i 1978, med blant andre Magnus Härenstam og Brasse Brännström. Hennes komiske begavelse ble oppdaget i begynnelsen av 1980-tallet da hun opptrådte med sketsjer i TV-program som Razzel, Nöjesmassakern og senere Nöjeskompaniet.
Reuter har også hatt suksesser på teaterscenen. Hun har arbeidet både på Dramaten og på Stockholms ulike private teaterscener. Hun har hatt fremtredende roller i flere farser med blant andre Robert Gustafsson: kassasuksesser som Hotelliggaren på Chinateatern, Maken till fruar på Oscars og musikalen Rivierans guldgossar på Cirkus. Hun ble belønnet med Guldmasken for sin rolleprestasjon i sceneversjonen av Svensson Svensson i 1999 og fikk Svenska Dagbladets Poppepris i 2000 for sin følelse for humor og timing ved avlevering av replikker.
António Martins de Chaves
António Martins de Chaves (føst i Eaus de Flavia i Portugal, død 6. juli 1447 i Roma) var en av Den katolske kirkes kardinaler. Han var biskop av Porto i Portugal.
Han ble kreert til kardinal den 18. desember 1439 av pave Eugenius IV.
Monaco under Sommer-OL 1924
Monaco under Sommer-OL 1924. Seks sportsutøvere fra Monaco deltok i tre sporter under Sommer-OL 1924 i Paris. Monaco vant ikke noen medaljer.
En aften med Wenche og Anders
En aften med Wenche og Anders er en turné med Wenche Myhre og Anders Eljas.
Conocoxinae
Conocoxinae er en underfamilie av Tenthredinoidea som hører til blant plantevepsene.
Utbredelse
Gruppen er utbredt i det sørlige Sør-Amerika (Argentina og Chile).
Zbigniew Olesnicki
Zbigniew Olesnicki  (født 5. desember 1389 i Polen, død 1. april 1455 i Sandomir) var en av den katolske kirkes kardinaler. Han var erkebiskop av Kraków i Polen.
Han ble kreert til kardinal den 18. desember 1439 av pave Eugenius IV, med Santa Prisca som tittelkirke.
Fuck
Fuck er et engelsk slanguttrykk med flere betydninger. Som verb betyr det «å ha samleie» eller «å lure», som substantiv betyr det «samleie». Ordet brukes også som utropsord og banneord, og oversettes på norsk gjerne til «faen», ettersom bruken minner om bruken av ordet faen. På engelsk refereres ordet ofte som «F-ordet». Norske filmtekstere bruker også gjerne «f***».
Etymologi
Ordets opprinnelse er usikker, men er sannsynligvis relatert til germanske ord som betyr å slå, å gni eller å ha samleie. Relaterte ord kan være tyske ficken («å ha samleie»), nederlandske fokken («å slå»), det norske dialektuttrykket fukka («å ha samleie»), og de svenske dialektuttrykkene fokka («å slå», «å ha samleie») og fock («penis»).
Historisk bruk
Den første anerkjente forekomst av ordet er i et kodet dikt fra før 1500-tallet. Diktet har tittelen «Flen flyys» og er et narredikt om munkene i Cambridge. En av strofene i diktet lyder Non sunt in coeli, quia gxddbov xxkxzt pg ifmk. Den siste delen er kodet tekst, og dekodes til non sunt in coeli, quia fvccant vvivys of heli, som oversatt til engelsk blir they are not in heaven because they fuck wives of Ely.